התיכון המסורתי

התיכון המסורתי ע"ש ז'ול בראונשוויג הוא בית ספר שש-שנתי הכולל חטיבת ביניים ותיכון בשכונת ארנונה בירושלים.

 היסטוריה 
 הקמה ושנים ראשונות (1985–1987) 
בית הספר התיכון המסורתי נוסד בשנת 1985 בשכונת הגבעה הצרפתית בירושלים. היוזמה להקמתו הגיעה מצד הורים לבוגרי בית הספר היסודי תל"י (תגבור לימודי יהדות) פרנקל, שביקשו ליצור מסגרת המשך שתפעל ברוח ערכי המסורת היהודית. למנהל המוסד הראשון מונה ד"ר אבי לבסקי. בשנתו הראשונה מנה בית הספר חמש כיתות ופעל במבנים יבילים (צריפים) ששימשו קודם לכן את בית הספר פרנקל. בנובמבר 1985, מספר חודשים לאחר פתיחת שנת הלימודים, כילתה שרפה את מבני בית הספר. בעקבות זאת הועבר המוסד באופן זמני לאגף בתוך בית הספר "יד למורה" בשכונת רמת אשכול. תקופה זו התאפיינה בתנאים פיזיים דלים ובצפיפות, כאשר הנהלת בית הספר פעלה מתוך מסדרון המבנה. המוסד פעל במשכן זה במשך שנתיים.

 תקופת מרכז העיר (1987–1996) 
בשנת 1987, לאור הגידול במספר התלמידים והרצון לקלוט בוגרים מבית הספר "תל"י גילה", עבר בית הספר למרכז ירושלים. בתחילה שוכן בית הספר במבנה בית הספר לשעבר "מעלה", אך כעבור שנה בוצעה החלפה עם בית הספר הניסויי ירושלים: בית הספר המסורתי עבר למבנה כי"ח (אליאנס) ההיסטורי ברחוב כי"ח 3, בסמוך לשוק מחנה יהודה, ואילו בית הספר הניסויי עבר למבנה שבו הוא שוכן כיום . בתקופה זו יצר בית הספר קשר עם ארגון כי"ח (כל ישראל חברים) ונשיאו דאז, ז'ול בראונשוויג, שהחליט לפרוש את חסותו על המוסד. המבנה ההיסטורי, שנבנה ב-1899, סבל מבעיות תחזוקה ותשתיות רבות בשל גילו המתקדם. מיקומו של בית הספר בלב השוק הציב אתגרים חינוכיים וביטחוניים לצוות ההוראה, בייחוד על רקע המצב הביטחוני ופיגועי הטרור שאירעו במרכז העיר באותן שנים. למרות הקשיים הפיזיים, הביקוש לבית הספר גבר ומספר הכיתות צמח ל-16 .
ממוזער|סמליל התיכון המסורתי

 המעבר למשכן הקבע (1996 ואילך) 
לאחר שבתחילת שנות ה-90 הודיע מהנדס העיר ירושלים על ייעוד שטח מ"מחנה אלנבי" שבשכונת תלפיות לבית ספר, בשנת 1996 עבר בית הספר למשכנו הנוכחי והקבוע ברחוב בית"ר 8. המעבר למבנה החדש והמודרני היווה שיפור משמעותי בתנאי הלימוד וכלל הקמת אולם ספורט, מגרשי ספורט ואודיטוריום. עם המעבר, הוחלט לקרוא לבית הספר על שמו של ז'ול בראונשוויג, נשיא כי"ח, שנפטר כשלוש שנים קודם לכן, ומאז שמו הרשמי הוא "התיכון המסורתי העירוני על שם ז'ול בראונשוויג".

 מנהלי בית הספר 
ממוזער|מנהל בית הספר הראשון, ד"ר אבי לבסקי
שםתקופת כהונהד"ר אבי לבסקי1984-2007יונה פריטל2007-2009אפרת גולן2009-2018יעל היימן2018-2024יאיר אלברטון2024 -הווה
 בית הספר בהווה 

בית הספר קולט תלמידים ממגוון שכונות בדרום ירושלים, בהן גילה, הר חומה, תלפיות וארמון הנציב. בית הספר פועל כמוסד שש-שנתי (כיתות ז'–י"ב) המשתייך לרשת החינוך תל"י (תגבור לימודי יהדות). התפיסה החינוכית של בית הספר מדגישה את המפגש בין תלמידים מרקעים שונים על הרצף הדתי-חילוני, במטרה לעסוק בזהות יהודית-ישראלית פלורליסטית. תוכנית הלימודים משלבת הקניית מיומנויות למידה ("פדגוגיה מוטת עתיד") עם דגש על חוסן רגשי ומעורבות חברתית. בית הספר פועל במודל חינוכי המבוסס על שותפות בין הורה-מורה-תלמיד. בית הספר נכלל ברשימת בתי הספר המצטיינים בישראל לשנת תשפ"ג.
ממוזער|החלל המרכזי של החטיבה העליונה

 החינוך המשלב 
בית הספר דוגל בגישת החינוך המשלב ונחשב לחלוץ בישראל בהפעלת כיתות תקשורת בתוך תיכון רגיל. המהלך החל כמענה לצורך ברצף חינוכי עבור בוגרי בתי ספר יסודיים בירושלים ששילבו כיתות תקשורת. המודל הפדגוגי במוסד מבוסס על שילוב דיפרנציאלי: תלמידים על הרצף האוטיסטי משויכים ל"כיתת אם" ייעודית, שבה הם מקבלים מעטפת טיפולית תקשורתית ורגשית ותגבורים לימודיים, ובמקביל משולבים באופן פרטני בשיעורים בכיתות הרגילות בהתאם לתוכנית לימודית אישית (תל"א) וליכולותיהם.

התלמידים בתוכנית לומדים ברמה אקדמית גבוהה וניגשים לבחינות הבגרות, כחלק מהכנה להשתלבות עתידית בשירות לאומי, בצה"ל ובמעגל העבודה. לצד ההיבט האקדמי, מושם דגש משמעותי על שילוב חברתי מלא: תלמידי כיתות התקשורת נוטלים חלק בפעילות הכללית של בית הספר, לרבות חוגי העשרה, טיולים ופעילויות שיא, במטרה ליצור אינטראקציה נורמטיבית ומכבדת עם כלל תלמידי המוסד. על אף שראשיתו של התהליך לוותה באתגרים בהטמעת השינוי בקרב הקהילה הבית-ספרית, המודל התבסס והוכיח את עצמו כיצירת מרחב שוויוני המאפשר לתלמידים למצות את הפוטנציאל האישי שלהם בקהילה. מודל זה שימש כדוגמה לבתי ספר אחרים שפועלים באופן דומה, וזיכה את מוביליו בפרס החינוך בירושלים (פרס מנח"י).

 תוכניות חינוכיות 
בבית הספר פועלות מגוון מגמות לבגרות במקצועות המדעים, הרוח והאמנות. לצד מגמות פיזיקה, ביולוגיה ומדעי המחשב פועלת מגמת "מידע ונתונים" המשלבת שימוש בכלי בינה מלאכותית (AI) ופיתוח חשיבה יזמית, וכן מסלול עתודה מדעית-טכנולוגית (עמ"ט). חלק ממגמות הלימוד בתיכון כוללות מחשבת ישראל, ספרות ותנ"ך (בדגש על מנהיגות). בית הספר מפעיל מגמת תיאטרון העושה שימוש באולם מופעים מקצועי בתוך המוסד, וכן מגמות ללימוד השפות ערבית (בדגש על תקשורת) וצרפתית. תוכניות ייחודיות ומעורבות חברתית בנוסף ללימודים העיוניים, מתקיימות בבית הספר מסגרות העשרה וחינוך בלתי פורמלי. בין היתר רדיו בית ספרי ("רדיו המסורתי"), ומכינה לחיים בוגרים הפועלת לזכרו של בוגר בית הספר רב-פקד  שנהרג במלחמת חרבות ברזל.

 ספורט ותחרויות 
בנוסף לתוכנית הלימודים הסדירה בחינוך גופני, מפעיל בית הספר מסגרות ספורט חוץ-תוכניות (אקסטרניות) בשעות אחר הצהריים, המתמקדות בענפי הכדורעף והכדורגל. נבחרות בית הספר בענפים אלו מייצגות את המוסד בתחרויות אזוריות וארציות. נבחרת הכדורעף של בית הספר בולטת בהישגיה, ולאורך השנים זכתה במספר רב של אליפויות ותארים.

קישורים חיצוניים


 הערות שוליים 

רנה קסין